[{"text_idx": "#000002", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000005", "text": "Bi sailek KSIGune, Kultura eta Sormen Industriei (KSI) buruzko kluster bat, sortzeko elkarrekin lan egin dute\nEuskadin KSIen sektorea 16.000 enpresa eta 48.000 langile baino gehiagok osotzen dute"}, {"text_idx": "#000007", "text": "Euskadiko Kultura eta Sormen Industriek 15 sektore hartzen dituzte, sei azpisektore kultural (kultura-ondarea, ikusizko arteak, musika, edizioa eta inprimatutako bitartekoak, arte eszenikoak, ikus-entzunezkoak) eta sormenaren arloko beste bederatzi azpisektore (artisautza, arkitektura, publizitatea eta marketina, bideo-jokoak, eduki digitalak, diseinua, moda, hizkuntzaren industriak eta gastronomia)."}, {"text_idx": "#000010", "text": "Unibertsitatearen eta Kultura eta Sormen Industrien sektoreko enpresen arteko topagune berri bat sortzeko asmoz, Eusko Jaurlaritzako Hezkuntza eta Kultura eta Hizkuntza Politika Saila elkarlanean ari da 2020tik Tabakaleran gaur aurkeztu den KSIGunea aurrera ateratzeko. Foro honen bidez, Euskadiko Goi Mailako Hezkuntzako ikerketa-taldeen, KSIen (Kultura eta Sormen Industriak) eta euskal erakundeen arteko lankidetza sustatu nahi da, Zupiria sailburuak azpimarratu duenez, \"Europan lehiakorragoak izateko, ikerketa eta berrikuntza gehiago sortzeko eta etorkizunera begira profesional gaituagoak izateko\"."}, {"text_idx": "#000012", "text": "Bingen Zupiria Kultura eta Hizkuntza Politikako sailburuak adierazi duenez, gaitasunen identifikazio horri esker \"zubi berriak eraiki ahal izango dira unibertsitateen eta Kultura eta Sormen Industrien sektorearen artean\". Zupiriak gaineratu duenez, \"KSIek gure enpresa sarean duten garrantzia euren eskumenetan dago. Batez ere, sormenaren edo sorkuntzaren bidez soluzioetan berritzeko duen gaitasunean. Gaitasun horiek gero eta gehiago baloratzen dira enpresa-munduan, eta oso lotuta daude talentuarekin eta erresilientziarekin edo egokitzeko gaitasunarekin \"."}, {"text_idx": "#000013", "text": "KSIei buruzko klusterrarekin batera, Eusko Jaurlaritzako Kultura eta Hizkuntza Politika Sailak BDCC-Basque District of Culture and Creativity, Euskadiko Kultura-eta Sormen-barrutia, jarriko du martxan uztailaren 8an, eta sektoreko enpresei hainbat tresna eta zerbitzu eskainiko dizkie, barneko eta nazioarteko merkatuan lehiakorragoak izateko eta ildo horretako politikak garatzeko."}, {"text_idx": "#000015", "text": "Kultura eta Sormen Industrietako goi-mailako hezkuntzaren gaitasunen mapa aldian-aldian eguneratzea eta KSI gaitasunen mapa egitea.\nKSI enpresek erronkak planteatzea eta ikasleek erronka horiek ebaztea, irakasleek eta enpresetako arduradunek elkarrekin gainbegiratutako proiektuak gauzatuz.\nKSIren beharretara konektatutako prestakuntza-programa bat bultzatzea."}, {"text_idx": "#000017", "text": "KSIGune klusterrak, azken batean, Kulturaren eta Sormenaren euskal sistemaren aberastasunari balioa eman nahi dio, haien arteko eta beste sektore batzuekiko lankidetza bultzatu nahi du eta haren inpaktu soziala indartu nahi du. Helburu hori lortzeko honakoak landuko ditu:"}, {"text_idx": "#000018", "text": "Goi-mailako hezkuntzak prestakuntzan eta ikerketan duen aniztasuna eta aberastasuna ikusaraztea, baita Kulturaren eta Sormenaren eremuan ere.\nEuskadiren lehiakortasuna eta lidergoa hobetzea, KSIak unibertsitateko ikerketaren eta prestakuntza-eskaintzaren definizioan, diseinuan eta exekuzioan txertatuta.\nAliantza estrategikoak indartuko dituzten lankidetza publiko-pribatuko mekanismoak indartzea.\nIkaskuntza, ekintzailetza eta enplegagarritasuna indartuz, KSIen erronkak Euskadiko goi-mailako hezkuntzan dagoen talentuarekin lotzea."}]